Κωνσταντίνος Γουλιμής

Ο Κωνσταντίνος Γουλιμής (1866 - 1963) ήταν Έλληνας νομικός και βοτανολόγος.

 Βιογραφικά στοιχεία 
Γεννήθηκε στην Αθήνα και ήταν γιος του Νικολάου Γουλιμή, πολιτικού και γόνου παλιάς οικογένειας του Μεσολογγίου. Σπούδασε νομικάΠληροφορίες Γουλιμή , από την ιστοσελίδα gnosinet.gr στο Πανεπιστήμιο Αθηνών και συμπλήρωσε τις σπουδές του στη Ρώμη, το Παρίσι, το Λονδίνο καθώς και στο πανεπιστήμιο του Βερολίνου, όπου και αναγορεύθηκε διδάκτωρΕγκυκλοπαίδεια Πάπυρος Λαρούς Μπριτάννικα, εκδοτικός Οργανισμός Πάπυρος, Αθήνα 2001, τόμος 19, σελ. 127, λήμμα: Κωνσταντίνος Γουλιμής αυτού. Διετέλεσε διευθυντής του υπουργείου Εσωτερικών (1912 - 1913). Ιδιώτευσε ως δικηγόρος αποκτώντας σημαντική περιουσία. Υπήρξε νομικός σύμβουλος της βρετανικής πρεσβείας στην Ελλάδα, μέλοςΤα πρώτα πενήντα χρόνια της Τράπεζας της Ελλάδος, Αθήνα 1978, σελ. 357 του Γενικού Συμβουλίου της Τράπεζας της Ελλάδος (1945) καθώς και μέλος της ελληνικής αντιπροσωπείας στη διάσκεψη του Σαν Φρανσίσκο (1945).

Κατά τη διάρκεια του Β΄ Παγκοσμίου Πολέμου έζησε στην Νότιο Αφρική για να επιστρέψει μετά τον πόλεμο στην Ελλάδα, οπότε και άρχισε να ασχολείται με την ελληνική χλωρίδα. Διατηρούσε έπαυλη με μεγάλο κήπο στην περιοχή Καλυφτάκi της Κηφισιάς. Το κτήμα είχε αγοραστεί για 5.000 λίρεςΜαρία Καραβία, Κηφισιά, Σύλλογος Προστασίας Κηφισιάς, Αθήνα 1988, σελ.58 - 59.

Απεβίωσε στην Κηφισιά το 1963. Ήταν παντρεμένος με την Ειρήνη Πράτσικα και είχε αποκτήσει έναν γιο και μια κόρη, την Άλκη Γουλιμή. Εγγονός του είναι ο Κωνσταντίνος Γουλιμής, ιδρυτής της εταιρείας Greycon.

 Βοτανολόγος 

Τα τελευταία χρόνια της ζωής του τα αφιέρωσε στην μελέτη της ελληνικής χλωρίδας. Η συλλογή του αποτελείτο από εκατό χιλιάδες φυτά δημιουργώντας μια από τις σημαντικότερες συλλογές. Κατέγραψε πολλά άγνωστα είδη φυτών, μερικά από τα οποία φέρουν το όνομά του. Το 1954 κατέγραψε ένα νέο είδος ανθοφόρου φυτού της οικογένειας των Λειριοειδών, το οποίο φέρει την ονομασία Τουλίπα του Γουλιμή. 

Η βοτανική συλλογή του σε συνδυασμό με την βοτανική βιβλιοθήκη και το φυτολόγιό του αποτελούν το ίδρυμα Βοτανικής Συλλογής Ελληνικής Χλωρίδας, το οποίο βρίσκεται στο Μουσείο Φυσικής Ιστορίας Γουλανδρή στη Κηφισιά. Συνέβαλε σημαντικά στην ανάπτυξη της Ανθοκομικής Έκθεσης Κηφισιάς διατελώντας πρώτοςΑνθοκομική Έκθεση Κηφισιάς, από την ιστοσελίδα sepik.net προεδρός της ενώ υπήρξε ιδρυτικό μέλοςΠεριοδικό "η Φύση", σελ. 4 της Ελληνικής Εταιρείας Προστασίας Φύσης.

Είχε γράψει αρκετά έργα σχετικά με την χλωρίδα στην Ελλάδα, το σημαντικότερο εκ των οποίων ήταν το γραμμένο στην αγγλική Wild Flowers of GreeceΒιογραφικό Άλκης Γουλιμή , από την ιστοσελίδα rhodes.aegean.gr, το οποίο και τιμήθηκε από την Ακαδημία Αθηνών.

 Παραπομπές 

Κωνσταντινος
Κατηγορία:Έλληνες δικηγόροι του 19ου αιώνα
Κατηγορία:Έλληνες βοτανολόγοι